32000R0744
L 089/3
JURNALUL OFÍCIAL AL UNIUNII EUROPENE
REGULAMENTUL (CE) NR. 744/2000 AL COMISIEI
din 10 aprilie 2000
privind rectificarea Regulamentului (CEE) nr. 32/82 privind stabilirea condițiilor de acordare a restituirilor speciale la exporturile de carne de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și de mânzat (1), în special articolul 33 alineatul (12),
întrucât:
(1)
Regulamentul (CEE) nr. 32/82 al Comisiei (2), astfel cum a fost modificat ultima dată prin Regulamentul (CE) nr. 2326/97 (3), definește condițiile de acordare a restituirilor speciale la exportul de carne de vită și mânzat.
(2)
În urma unei erori de redactare, la modificarea Regulamentului (CEE) nr. 32/82 prin Regulamentul (CE) nr. 2326/97 a fost ștearsă fraza finală a celui de-al doilea paragraf din articolul 2 alineatul (2). În consecință, această frază ar trebui reintrodusă în text începând cu 3 decembrie 1997, data la care a intrat în vigoare Regulamentul (CE) nr. 2326/97.
(3)
Măsurile prevăzute de prezentul regulament sunt în conformitate cu avizul Comitetului de gestiune pentru sectorul cărnii de vită și mânzat,
ADOPTĂ PREZENTUL REGULAMENT:
Articolul 1
Următoarea frază se adaugă la cel de-al doilea paragraf al articolului 2 alineatul (2) din Regulamentul (CEE) nr. 32/82:
„Cu toate acestea, autoritățile competente pot să autorizeze ambalarea produselor cu condiția ca semnul de identificare sau sigiliul de pe fiecare produs la care se face referire la articolul 3 alineatul (2) să fie în continuare vizibil.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică începând cu 3 decembrie 1997.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 aprilie 2000.